0052.xml
انگلینڈ اور بھارت کے درمیان چوتھا ون ڈے (آج) کھیلا جائے گا
برمنگھم ۔ یکم ستمبر (اے پی پی) انگلینڈ اور بھارت کی کرکٹ ٹیموں کے درمیان چوتھا ون ڈے میچ (آج) منگل کو برمنگھم میں کھیلا جائے گا۔ مہمان ٹیم بھارت کو پانچ میچز کی سیریز میں 2-0 کی برتری حاصل ہے۔ دونوں ٹیموں کے مابین سیریز کا پہلا ون ڈے بارش کی نذر ہوگیا تھا۔ دوسرے ون ڈے میں بھارت نے 133 رنز جبکہ تیسرے میں 6 وکٹوں سے کامیابی حاصل کی۔ سیریز کا پانچواں اور آخری ون ڈے 5 ستمبر کو ہیڈنگلے، لیڈز میں کھیلا جائے گا۔ دونوں ٹیمیں دورہ میں شامل واحد ٹی 20 میچ میں 7 ستمبر کو برمنگھم کے مقام پر آمنے سامنے ہوں گی۔ واضح رہے کہ انگلش ٹیم پانچ ٹیسٹ میچز کی سیریز 3-1 سے اپنے نام کر چکی ہے
APP
01.09.14
0052p.xml
بھارت انگلینڈ چوتھا ون ڈے آج ہو گا
برمنگھم(نیٹ نیوز) بھارت اور انگلینڈ کی کرکٹ ٹیموں کے درمیان پانچ ایک روزہ میچوں کی سیریز کا چوتھا میچ آج کھیلا جائے گا ۔بھارت کی کرکٹ ٹیم کہ اس وقت سیریز میں 2-0 کی برتری حاصل ہے ۔ دونوں ٹیموں کے درمیان چوتھا ایک روزہ میچ آج برمنگھم میں کھیلا جائے گا۔ پہلا ایک روزہ میچ بارش کی نظر ہو گیا تھا اور دوسرے ایک روزہ میچ میں بھارت نے ڈک ورتھ لوئس میتھ کے تحت 133 رنز کے بھاری مارجن سے شکست دی تھی اور تیسرے ایک روزہ میچ میں بھی بھارتی کرکٹ ٹیم نے انگلینڈ کو چھ وکٹوں سے ہرا کر سیریز میں ناقابل شکست برتری حاصل کر لی ۔دونوں میچوں میں بھارتی سپنرز نے ٹیم کی فتح میں اہم کردار ادا کیا ۔اس سے قبل دونوں ٹیموں کے درمیان پانچ ٹیسٹ میچوں کی سیریز کھیلی گئی جس میں بھارتی کرکٹ ٹیم کو 3-1 سے شکست کا سامنا کرنا پڑا تھا۔
daily_waqt
02.09.14